section_heading: O albumu
paragraph_text: Album donosi i dvije obrade. Pjesma naslovljena „Country (will the circle be unbroken)“ ustvari je obrada kršćanskog duhovnog himna kojeg su izvodili i mnogi drugi izvođači. Izvorna skladba nosi naziv "Will the Circle Be Unbroken?", premda se inačica koju izvodi Hladno pivo inače naziva „Can the Circle Be Unbroken (By and By)“, iako se koristi i naziv „Will the Circle Be Unbroken“.